[Video] Roerende oomblik toe ‘7de Laan’-span Paula groetDiaan Lawrenson (Foto: Facebook) Die gewilde sepie 7de Laan, het Donderdagoggend ŉ video op sy amptelike Facebook-blad gedeel waarin mede-akteurs en die produksiespan die aktrise Diaan Lawrenson tydens haar laaste verfilming as hoofkarakter verras het met ŉ afskeidspartytjie. Trane het behoorlik geloop toe akteurs soos Mimi Mahlasela, Christo Davids, Melanie du Bois, Theodre Jantjies en Corné Crous die aktrise gegroet het. Diaan is welbekend vir haar karakter, Paula van der Lecq, in die sepie. Diaan het in April vanjaar aangekondig dat sy die sepie as hoofkarakter verlaat om saam met haar man, Jody Abrahams, en twee kinders, Olivia en Thomas, na die Kaap te verhuis. Sy het ook ŉ rol as lektrise aan die Afdra-rolprentskool aanvaar en gaan haar toespits op haar meestersgraad in televisie en teater. Diaan gaan egter glo steeds verskynings, maar tot mindere mate, in die sepie maak. Ander akteurs wat onlangs ook aangekondig het dat hulle die sepie verlaat, is Melanie du Bois as die modeontwerper Felicity, Masego Sehoole wat die rol van Pulane vertolk het, Jo da Silva as Gita, Christo Davids as Errol, Corné Crous as Kim en Anelisa Phewa as Sifiso. Indien jy nie die onderstaande video kan sien nie, besoek gerus 7de Laan se Facebook-blad. Kyk hier hoe 7de Laan vir Diaan Lawrenson Actress gegroet het met haar laaste dag op stel.This is how 7de Laan (Amptelik) said goodbye to Diaan Lawrenson on her last day on set. #Setlife Posted by 7de Laan (Amptelik) on Thursday, July 21, 2016